Missatge: Brussel·lesUna cinquantena d'indignats detinguts una nit a Brussel·les per haver-se negat a desallotjar una acampada Actualitzat a les 14:11 h   09/10/2011La policia belga ha detingut 48 membres del col·lectiu d'indignats. Entre els detinguts hi hauria diversos espanyols que havien viatjat fins a Brussel·les per fer sentir les seves reivindicacions. Els indignats havien acampat en un parc de la capital belga. Les autoritats de la ciutat els han ofert instal·lar-se en un edifici universitari pròxim i tornar durant el dia al parc per poder-hi fer les activitats previstes. Els acampats s'hi han negat i la policia els ha desallotjat i n'ha detingut una cinquantena. Aquest diumenge al matí, tots els arrestats han estat alliberats. Entre els detinguts hi havia espanyols, belgues, francesos i italians. Segons la policia, la detenció s'ha practicat perquè havien comès una falta administrativa. Els dies previs, les autoritats belgues havien dit que no els deixarien acampar al parc Elisabet, perquè és un espai protegit i sense equipaments. Els indignats han de decidir en assemblea si tornen a intentar l'acampada o es queden a l'edifici de la Universitat Catòlica de Brussel·les, l'espai que se'ls oferia.A peu des de l'Estat Els indignats de l'Estat, que van sortir a peu de Madrid i Barcelona, van ser rebuts a la capital belga pels seguidors del moviment en aquell país. Van estar caminant des del 25 de juliol. En total van fer més de 1.600 quilòmetres. El dissabte 15 d'octubre participaran en una gran manifestació a Brussel·les. VÍDEO: http://www.324.cat/video/3743031/Indignats-detinguts-a-Belgica

Resposta: Hi ha varis assumptes que no arribaré a entendre mai del racó. Un d'ells és el tema dels indignats, i l'encegada general de molts de vosaltres.  No sé si és pel fet que a Europa aquest moviment comencés a Espanya, o per no estar d'acord amb com ho van plantejar... o ves a saber, de fet m'agradaria que algú m'ho expliqués. El que em sorprèn és aquesta profunda contradicció davant un moviment internacional que en la seva essència reclama justícia i acabar amb les classes que són les culpables d'alguns dels problemes més greus als que ens enfrontem avui en dia. Tan com a Catalans, com a Europeus, i com a sers humans en general. I sí, profunda contradicció perquè si enlloc de ser acampats a Brussel.les fossin un grup d'Okupes que volen fer fora d'una vivenda propietat d'un banc, comentaris com "les lleis són per ser complertes" o "canya als quissoflautes" (res personal amb qui ha fet els comentaris, només són dos de tants exemples que tenia a mà), haurien estat fregits a negatius i sabeu que tinc tota la raó del món. En fi, agrairia que algú m'ho expliqués.